何國棟

何國棟係英國傳媒人。

早年 
1930年3月27號，何國棟喺北愛爾蘭貝爾法斯特出世。佢喺女王大學讀書。

職業生涯 
1951年做數學老師。1960年加入BBC北愛爾蘭。

1970年，何國棟由BBC借調到香港，專門負責建立電視部。《觀點與角度》、《針鋒相對》、《獅子山下》等香港電台節目都係由佢監製。

1972年，何國棟做廣播處長。佢堅持電台新聞部唔應該由政府新聞處負責，喺1973年正式成立港台新聞部。

根據張敏儀嘅回憶，何國棟任內除咗成立港台新聞部之外，仲支持港台除咗講政府想講嘅嘢之外，亦要講其他唔同聲音。何國棟當年成日話：「一早就接電話，真係命都短幾年。」來自政府高官甚至港督府嘅投訴電話都冇令何國棟讓步。

1978至1987年，何國棟做BBC北愛爾蘭台長。

香港廣播處長